Zimbabuwe: Gangamin neman Mugabe ya yi murabus | Labarai | DW | 18.11.2017
Zimbabuwe: Gangamin neman Mugabe ya yi murabus
Masu zanga-zangar wadanda wasunsu na dauke da hotunan Shugaba Mugabe yana barci wasunsu kuma da kwalaye masu dauke da kalaman batanci kansa sun yi ta bayyana wakoki na kira ga shugaban da ya yi murabus. Wannan matashi na daga cikin masu zanga-zangar a yau a birnin harare:
Ya ce "Ni dan jam'iyya mai mulki ta Zanu-PF ne amma a yau ina mai ra'ayin lokaci ya yi da ya kamata shugaba Mugabe ya sauka daga mulki kuma tun a yau"
Zanga-zangar wacce ta gudana a cikin lumana a gaban sojoji ta zo ne kwanaki kalilan bayan da sojojin kasar suka karbe kasar tare da tsare shugaba Robert Mugabet a gidansa inda yanzu haka suke can suna kokarin ganin ya yi murabus daga kan mukaminsa a cikin laluma.
Tsaffin sojojin kasar ta Zimbabuwe wadanda suka yi gwagwarmayar samar wa da kasar 'yanci ne dai suka yi kira zuwa ga wannan zanga-zanga domin tilasta wa shugaban ya yi murabus. Sai dai har yanzu Shugaba Mugabe mai shekaru 93 a duniya da kuma ya share shekaru 37 kan gadan mulki na ci gaba da yin kememe.
Kwanan wata 18.11.2017
Muhimman kalmomi Zimbabuwe, Harare, Zanga-zanga, Robert Mugabe
Permalink https://p.dw.com/p/2nrQM
Kame-kamen 'yan adawa a Zimbabuwe 16.01.2019
'Yan sanda dauke da manyan bindigogi kirar AK47 sun kama Evan Mawarire, dan fafutika kuma malamin majami'a a gidansa da ke birnin Harare a wannan rana ta Laraba.